Munisipale webwerf ŉ grapSkermskoot van die webwerf AfriForum doen ŉ beroep op die munisipale bestuurder van die Ga-Segonyana Munisipaliteit in Kuruman om hul kommunikasiekanale, spesifiek hulle webwerf, vir die publiek se onthalwe, reg te ruk. Volgens AfriForum is sekere bladsye op die webwerf ontoeganklik. “As jy kontakbesonderhede van die burgemeester, munisipale bestuurder of jou wyksraadslid soek, of as jy bloot ŉ probleem wil aanmeld of die waardasierol wil besigtig, praat die bladsy eers met jou in tale en dan wonder jy watter karikatuurtjie pas nou by watter pos,” het Stefan Pieterse, AfriForum se gemeenskapskoördineerder vir die Noord-Kaap, gesê. Volgens Pieterse het die publiek ŉ grondwetlike reg op toegang tot sekere inligting, veral wanneer ’n gemeenskap die inligting nodig het om deel te neem aan ŉ openbarebesluitnemingsproses, of om dringend ŉ munisipale amptenaar te skakel in die geval van nood. “Die munisipaliteit moet daar wees om die gemeenskap te dien, en om oop kommunikasiekanale tussen die gemeenskap, raadslede, munisipale bestuurder en die burgemeester te skep. Die kanale is wel geskep, maar dit vloei nie,” het hy gesê. Klik hier om die webwerf te besoek.